《醉眠亭》
宋代·张先

松陵江畔客，筑室從何年。
世俗徒纷纷，不知李子贤。
在彼既不知，不如醉且眠。
声名衮衮谁知命，醉非爱酒眠非病。
和江浑浑无古今，郡山回合来相应。
呼奴沽酒不可迟，买鱼斫脍烦老妻。
何必纫绳击飞兔，百年长短空自知。
直将褌虱视天地，冥冥支枕穷四时。
九衢足尘土，朱门多是非。
秋风老莼鲈，扁舟何日归。

作者简介：张先（990－1078），字子野，乌程（今浙江湖州吴兴）人。北宋时期著名的词人，曾任安陆县的知县，因此人称“张安陆”。天圣八年进士，官至尚书都官郎中。晚年退居湖杭之间。曾与梅尧臣、欧阳修、苏轼等游。善作慢词，与柳永齐名，造语工巧，曾因三处善用“影”字，世称张三影。